钦定古今图书集成/明伦汇编/氏族典/第150卷 > 孙继先
## 钦定古今图书集成/明伦汇编/氏族典/第150卷 > 孙继先

按《明外史刘台传》：“万历初，台巡按辽东。巡抚张学颜
杀降冒功，惧台摘发。会台劾张居正，学颜侦之，误谓
劾己诣台乞免。台愤然作色曰：‘豺狼当道，安问狐狸’？
学颜初喜，既而大恨之。及入为户部，诬台私赎锾，遂
戍台广西，暴卒。明年，御史江东之讼台冤，下所司廉问。南京御史孙继先发学颜陷台罪，帝方庇学颜，乃”
谪继先临清州判官。继先，字引甫，盂人。隆庆五年进
士。终南京吏部主事。